Seotud dokumendid:
Lisainfo:
Kinnisasi on alates 26.02.1996 koormatud tasulise hoonestusõigusega tähtajaga 36 aastat Circle K Eesti AS (registrikood 10180925) kasuks kinnisasjal asuva hoone omamiseks. Hoonestusõigus on kantud registriossa nr 5307. Hoonestusõiguse aastatasu on 139,58 eurot.
Kinnistusraamatusse on kantud märkus ostueesõiguse kohta riigivaraseaduse § 105¹ lg 2 alusel. Igakordsel hoonestajal on kinnisasja võõrandamise korral ostueesõigus.
Ostja kohustub üle võtma hoonestusõiguse seadmise lepingust ja asjaõiguslepingust tulenevad maa omaniku õigused ja kohustused, mis kajastuvad teatele lisatud lepingus.
Ehitisregistri andmetel asuvad kinnisasjal järgmised ehitised: hoone ehitisregistri koodiga nr 102011785; varikatus tanklatega ehitisregistri koodiga nr 220427786; kütusehoidla ehitisregistri koodiga nr 220427785; valvurihoone ehitisregistri koodiga 102011786.
Ida-Viru maavanema 04.12.2012 korraldusega nr 8-8/874 on antud nõusolek OÜ-le Järve Biopuhastus kinnisasja piiri lähedale veetorustiku rajamiseks. Kasutusõiguse alaga on võimalik tutvuda juuresoleval asendiplaanil.
Kinnisasjaga piirneva tee kaitsevööndi ulatuse kohta tuleb informatsiooni küsida kohalikult omavalitsuselt. Tee kaitsevööndis kehtivad ehitusseadustikust tulenevad piirangud.
Kalevi tn 37a kinnisasi piirneb Kohtla-Järve Linnavalitsuse 22.09.2015 korraldusega nr 714 kehtestatud Metsapargi maaüksuse ja lähiala detailplaneeringu alaga.
Kinnisasi jääb Kohtla-Järve Linnavolikogu 07.05.2008 otsusega nr 282 kehtestatud Kalevi tn 37a ja selle lähiala detailplaneeringu alale. Kinnisasjal paiknevad sellel asuvat ehitist teenindavad tehnovõrgud.
Kohtla-Järve Linnavolikogu 20.02.2008 otsusega nr 265 on kehtestatud Järve linnaosa üldplaneering. Üldplaneeringuga tuleb tutvuda http://www.kohtla-jarve.ee/index.php?area=1&p=static&page=jarvelinnaosa
Ida-Viru maakonnaplaneeringuga tuleb tutvuda Ida-Viru Maavalitsuse kodulehel https://ida-viru.maavalitsus.ee/et/maakonnaplaneering
Ida-Viru maakonna teemaplaneeringutega tuleb tutvuda Ida-Viru Maavalitsuse kodulehel https://ida-viru.maavalitsus.ee/et/teemaplaneeringud